open-index/open-wikipedia-markdown huggingface dataset:
שמואל גרינברג

[250px|ממוזער|שמאל|שמואל גרינברג עם [יצחק הרצוג בבית ספר בבית שמש בפתיחת שנת הלימודים החרדית ב-א' באלול תשפ"ד]]
**שמואל (שמוליק) גרינברג** (נולד ב-22 בדצמבר 1975, י"ח בטבת ה'תשל"ו) הוא ראש עיריית בית שמש. בעבר היה מנהל אגף החינוך החרדי בעיריית ירושלים, ממלא מקום וסגן ראש עיריית בית שמש מטעם סיעת דגל התורה.

## ביוגרפיה
גרינברג נולד וגדל ברכסים. למד בבית הספר יסודי תשב"ר רכסים ותלמוד תורה 'תורת אמת' בחיפה. בבחרותו למד בישיבת כפר חסידים. שירת ביחידה 995 בצה"ל.

גרינברג הוא בוגר הקריה האקדמית אונו במשפטים ומוסמך במדיניות ציבורית מהאוניברסיטה העברית בירושלים. נוסף על כך, הוא בעל תעודת הוראה, בוגר קורס גישור ובוגר התכנית לניהול ומנהיגות של מכון מנדל.

## קריירה
לאחר נישואיו עבר להתגורר במשך כשנה בפנמה לצורך שליחות הוראה בקהילה היהודית במדינה. משם עבר להתגורר בעיר בית שמש, שם עבד כמורה וכמנהל מוסדות חינוך.

ב־2003 מונה למנהל אגף חן חרדי בעיריית בית שמש. בעקבות החלטתו של ראש העיר דאז דני וקנין לפטר את העובדים החרדים בעירייה, גרינברג מונה לעוזרו הפרלמנטרי של חבר הכנסת משה גפני. בבחירות למועצת עיריית בית שמש בשנת 2008, קיבלה מפלגת דגל התורה 4 מנדטים וגרינברג נכנס למועצה ומונה למ"מ וסגן ראש העיר, וממונה רשת המרכזים הקהילתיים, תפקידים בהם שימש עד ל־2018, אז הפסיד ראש העיר החרדי משה אבוטבול למועמדת הדתייה עליזה בלוך. גרינברג נותר חבר מועצה.

בינואר 2020 התפטר גרינברג ממועצת העיר בית שמש ומונה למנהל אגף החינוך החרדי בעיריית ירושלים. גרינברג זכה גם במכרז למינוי יועץ משרד התחבורה והבטיחות בדרכים למגזר החרדי אך הודח על ידי ועדת המכרזים.

### ראש עיריית בית שמש
ב־25 ביוני 2023 הודיעה סיעת דגל התורה כי גרינברג יתמודד מטעמה על ראשות עיריית בית שמש. מול גרינברג התמודדו ראש העיר עליזה בלוך מטעם מפלגת "בית שמש מאוחדת" וראש העיר לשעבר, סגן שר החקלאות משה אבוטבול, מטעם מפלגת ש"ס.

בבחירות שהתקיימו ב-27 בפברואר 2024 זכה גרינברג במרב הקולות כשגרף 35.7% מקולות הבוחרים (מול 33.3% לבלוך ו-31.6% לאבוטבול) אך לא חצה את הרף הדרוש לניצחון, שעמד על 40%, והוא התמודד מול עליזה בלוך בסיבוב הבחירות השני שנערך ב-10 במרץ. לקראת סיבוב הבחירות הזה הודיעו כלל המפלגות החרדיות בעיר על תמיכה במועמדותו. הוא ניצח בבחירות כשגרף 57.9% מהקולות. גרינברג נכנס לתפקידו ב-31 במרץ.

ב-20 במרץ 2025 הותקף גרינברג על ידי חסידים קיצוניים בשכונת רמת בית שמש ב', תוקפיו הפכו את רכבו וניפצו את שמשותיו, יידו חפצים ופגעו בבנו שנכח במקום. הוא חולץ מהמקום תחת אבטחה. באוקטובר 2025 ביצעו מפגינים ונדליזם בביתו.

## חיים אישיים
גרינברג נשוי אב לחמישה ילדים. מתגורר בבית שמש.

## קישורים חיצוניים

* 
* 
* 
* 
* 

## הערות שוליים

קטגוריה:חרדים ישראלים
קטגוריה:ראשי עיריית בית שמש
קטגוריה:ראשי רשויות מקומיות מטעם דגל התורה
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1975
עמיחי בן שלוש

**עמיחי בן שלוּש** (נולד ב-20 באוקטובר 1982) הוא עורך דין ופוליטיקאי ישראלי, המכהן כראש עיריית עכו מאז 2024.

## ביוגרפיה
נולד וגדל בשכונת מצוקה בעכו. אביו היה מכור לסמים. הוריו התגרשו בילדותו. בגיל 14 החל לסייע בפרנסת המשפחה כשעבד במלצרות ובמפעל שטראוס. את שירותו הצבאי עשה בחיל המשטרה הצבאית. לאחר הצבא עבד בהפקת אירועים והקים וניהל מועדונים באזור הצפון. למד משפטים והוסמך כעורך דין. הקים את קבוצת המתנדבים "למען עכו" המסייעת לתושבים ועסקים בעיר. שימש מנהל תחום קריירה ותעסוקה ופרויקטים ויזמות עסקית במרכז צעירים – עיריית עכו.  

בבחירות לרשויות המקומיות ב-2024 התמודד על תפקיד ראש העיר עכו בראש רשימת "מאמינים בעכו" (חי). הוא נבחר לתפקיד לאחר שזכה ב-51.69 אחוזים מהקולות מול אוהד שגב שקיבל 48.31% מהקולות, וסיעתו "מאמינים בעכו" זכתה ב-5 מנדטים והיא הסיעה הגדולה במועצת העיר.

בתחקיר שפורסם בינואר 2025 בחדשות 12 נטען שניצחונו של בן שלוש הושג בעזרת שוחד בחירות בהיקף של מיליוני שקלים. במרץ 2025 נעצר על ידי משטרת ישראל, בחשד למתן שוחד בחירות. בספטמבר 2025 ביטל בית המשפט המחוזי בחיפה את תוצאות הבחירות, והורה על עריכת בחירות חדשות.  ערעור שהגיש בן שלוש לבית המשפט העליון נדחה, ובן שלוש חויב בהוצאות בסך 50,000 ש"ח. בבחירות החוזרות שנערכו ב-24 במרץ 2026 קיבל רק כ-40% מהקולות, והפסיד לאוהד שגב שקיבל מעל 59% וזכה בראשות העיר.

הוא נשוי לרות בהלול בן שלוש, כלכלנית בחברת "אנבידיה". השניים הורים לשתי בנות.

## קישורים חיצוניים

## הערות שוליים

קטגוריה:בוגרי תיכון ע"ש דרסקי (עכו)
קטגוריה:בוגרי המרכז האקדמי למשפט ולעסקים
קטגוריה:עורכי דין ישראלים
קטגוריה:ראשי עיריית עכו
קטגוריה:ראשי רשויות מקומיות שנבחרו ברשימה עצמאית
קטגוריה:ישראלים שנולדו ב-1982
איתמר מטייל על קירות (סרט)

**איתמר מטייל על קירות** (או בשמו הנוסף: **סיפורי איתמר**) הוא סרט ילדים, המבוסס על שלושה ספרים מסדרת "סיפורי איתמר" מאת הסופר דויד גרוסמן. הסרט הופץ על ידי קלסיקלטת, ים הפקות ואולפני הבירה ירושלים בקלטות וידאו בספטמבר 1992. בינואר 2003 יצא הסרט ב-DVD.

## תקציר העלילה
הסרט מבוסס על שלושה ספרים מסדרת "סיפורי איתמר" מאת דויד גרוסמן. הסרט הופק בספטמבר 1992 לאחר הוצאת הסרט "מעשה בחמישה בלונים" שהופק באותו חודש ואותה שנה. הסרט מלווה באנימציה שחלקה מצוירת ביד וחלקה ממוחשבת ובשירים בלחניו וביצועיו של אלון אולארצ'יק.

## השחקנים והדמויות
* בן הרטפלד – איתמר
* ירון לונדון – אבא / מספר
* יעל גור – אמא
* יסמין ארגמן – שולמית (רוצקי פוצקי)
* לירי בן דוד
* דן וולמן
* יואב זליכה
* משה כהן
* רחל שיין ארגמן – לביאה

## הסיפורים בסרט

# איתמר מטייל על קירות
# איתמר וכובע הקסמים השחור
# איתמר צייד החלומות

## השירים בסרט
# רוצקי פוצקי
# איתמר מטייל על קירות
# איתמר וכובע הקסמים
# שיר הפחד

## ביקורות
עטרה אופק כתבה על הקלטת בעיתון "חדשות" שהיא "הפקה איכותית ומרעננת". היא הסבירה ש"האנימציה המקסימה (נועם משולם ואודי רבינא) מופיעה בעיקר כשאיתמר צולל לתוך עולם הדמיון, ונראית כאילו הוציאו את ציוריה הנפלאים של אורה איל מהספר והפיחו בהם רוח חיים, בעזרת מחשב" ושיבחה בעיקר את הכתיבה, הבימוי, עיצוב הארט והתפאורה, המשחק וכו'. אך כן הוסיפה גם הערות על המשחק של גור, ועל הפרסום המרובה של מוצרים בקלטת ש"גלוי להגעיל" כגון מיצלי, במבה, שוקו ועוד.

## קישורים חיצוניים
* 

## הערות שוליים

קטגוריה:סרטי ילדים ישראליים
קטגוריה:סרטי 1992
קטגוריה:קלטות ילדים ישראליות
קטגוריה:קלסיקלטת: קלטות
סורס מיוזיק

**סורס מיוזיק** (באנגלית: **Source Music**; בקוריאנית: **쏘스뮤직**) היא חברת תקליטים דרום קוריאנית. החברה הוקמה ב-17 בנובמבר 2009 על ידי So Sung-jin, שעבד ב-SM אנטרטיינמנט כמנהל כישרונות של אמנים בין השנים 2000 ל-2002 ומאוחר יותר ב-JYP אנטרטיינמנט.

בשנת 2010, החברה החתימה את הזמרת קאן מי-יון (חברה לשעבר בלהקת Baby Vox), והוציאה את הסינגל הדיגיטלי הראשון שלה - "Going Crazy". בקליפ של השיר הופיעו לי ג'ון ומיר מלהקת MBLAQ. השיר הגיע למקום ה-11 במצעד הלאומי של דרום קוריאה גאון.

בשנת 2012 החברה הקימה את להקת , בשיתוף פעולה עם ביג היט אנטרטיינמנט, עם החברות דהי, טריניטי, זיני, מיסו וג'יאון. לאחר עזיבתה של טריניטי, הלהקה המשיכה עם ארבע חברות. הקבוצה הייתה פעילה עד 2014 והתפרקה באופן רשמי בינואר 2015, לאחר שדאהי נידונה לשנת מאסר על סחיטת השחקן לי ביונג-הון.

בשנת 2015 הוקמה להקת   עם החברות GFriend, Sowon, Yerin, Eunha, Yuju, SinB, ו-Umji. הלהקה הוציאה לאור את המיני-אלבום *Season of Glass* ב-15 בינואר 2015.

ביולי 2019, הייב קורפוריישן (לשעבר ביג היט אנטרטיינמנט) רכשה את סורס מיוזיק, והחברה הפכה לחברת בת המנוהלת על ידי חטיבת הלייבלים של הייב. עם זאת, היא שמרה על אופן הניהול והסגנון שלה. ב-22 במרץ 2021, סורס מיוזיק, יחד עם שאר הלייבלים הפועלים תחת הייב, עברו למטה החדש שלה במרכז הסחר Yongsan במחוז יונגסאן.

לאחר שהחוזה של החברות בלהקה GFriend הסתיים, הן עזבו את החברה ב-22 במאי 2021, והלהקה התפרקה. ב-14 במרץ 2022, חברות לשעבר בלהקת Iz*One קים צ'ואן ומיאוואקי סאקורה, חתמו על חוזים בלעדיים עם סורס מיוזיק והצטרפו ללהקה חדשה, לה סרפים, שהורכבה יחד עם עוד ארבע חברות נוספות: הו יונג'ין, נקאמורה קאזוהה, קים גאראם והונג אונצ'ה. ב-2 במאי הלהקה הוציאה לאור את המיני-אלבום *Fearless*.

ב-13 באפריל 2022 החברה נקנסה ב-3 מיליון וון על ידי הנציבות להגנת המידע האישי של קוריאה, וקיבלה צו תיקון בגין חשיפת מידע אישי לצדדים שלישיים ואי הגנה על נתונים של פרטים אישיים. בנוסף, היא קיבלה פרטים של אנשים ששילמו דמי חבר שקשורים ללהקת GFriend, בכדי להחזיר להם חלק מהתשלום לאחר שהלהקה התפרקה, באמצעות טופס של גוגל, ופרטים של חלק ממשתתפי הסקר דלף עקב חשיפה בעייתית של התוצאות.

## קישורים חיצוניים

* 

## הערות שוליים

קטגוריה:חברות תקליטים דרום-קוריאניות
רומן פרס

**רומן פרס** (נולד ב-22 בנובמבר 1969) הוא ראש עיריית יקנעם עילית.

## ביוגרפיה
פרס נולד בבאקו (כיום באזרבייג'ן) ועלה לישראל באוגוסט 1991. התיישב ביקנעם עילית ומאז הוא מתגורר במקום. בתחילה עבד במפעל אסם כפועל אריזה ולאחר מכן קודם בהדרגה בתפקידים במפעל.

ב-1998 נבחר למועצת עיריית יקנעם עילית.

בשנים 2000–2001 היה אחראי במועצה מקומית מעלה עירון, עוזר מנכ"ל בחברת עמידר. יזם את השירות לאומי אזרחי המעודד לגיוס בני נוער מהמגזר היהודי והדרוזי שלא התגייסו לצבא.

משנת 2003 כיהן כסגן ראש עיריית יקנעם עילית. בנוסף לתפקידו כסגן ראש העיר בפועל, כיהן במגוון תפקידים כגון: מחזיק תיקי נוער וצעירים, קידום מעמד הילד, אזרחים ותיקים וקליטת העלייה והרשות לביטחון קהילתי. ואף כמ"מ יו"ר הוועדה המקומית לתכנון ובנייה.

בבחירות ב-2024, עם פרישתו של ראש העיר סימון אלפסי, התמודד פרס על ראשות עיריית יקנעם עילית מטעם סיעת "רומן פרס ומשפחת יקנעם" מול לאה פדידה ונבחר לראשות העיר.

## חיים אישיים
פרס נשוי לטניה ואב לשלושה ילדים. מתגורר ביקנעם עילית.

## קישורים חיצוניים

* דורון ברויטמן, ראש העיר הפריפריאלית שנותנת פייט לגוש דן: "לא מבקש מהממשלה כלום, רק שלא תפריע", באתר מרכז הנדל"ן, 24 במרץ 2025

## הערות שוליים

קטגוריה:ראשי עיריות בישראל
קטגוריה:יקנעם עילית: אישים
קטגוריה:ישראלים ילידי אזרבייג'ן
קטגוריה:עולים בשנות ה-1990
קטגוריה:ישראלים שנולדו ב-1969
אלי אטון

**אלי אטון** (נולד ב-12 במאי 1964) הוא פוליטיקאי ישראלי המכהן כראש מועצה אזורית לב השרון.

## ביוגרפיה
נולד וגדל בניצני עוז. ביסודי למד בעמי אסף בבורגתה, ובתיכון רופין.

בשנת 1982 התגייס לצה"ל
ושירת בחיל התותחנים.

אטון כיהן כיו"ר ועדת ספורט ביישוב ניצני עוז, חבר ועד ויושב ראש הוועד המקומי של ניצני עוז מ־2008 עד 2013 וכחבר במליאת מועצה אזורית לב השרון מ־2013 עד 2018.

בבחירות לראשות מועצת לב השרון ב־2024 נבחר אטון לראשות המועצה ברוב של כ-47.3% מקולות הבוחרים.

אטון הוא בעליה של חברת אליסטון אספקת שיש ואבן בע"מ.

## חיים אישיים
נשוי לאורית ולהם שלוש בנות ובן.

## קישורים חיצוניים

* 

## הערות שוליים

קטגוריה:ראשי המועצה האזורית לב השרון
קטגוריה:אנשי המושב
קטגוריה:חיילי חיל התותחנים
קטגוריה:בוגרי המרכז האקדמי רופין
קטגוריה:ניצני עוז
קטגוריה:ישראלים שנולדו ב-1964
יוסי אסרף

**יוסי אסרף** (נולד ב-21 ביולי 1975) הוא פוליטיקאי ישראלי המכהן כראש מועצת גבעת זאב.

## ביוגרפיה
נולד וגדל בירושלים. למד בבית ספר נווה עציון בבית וגן ובישיבת קריית נוער עד כיתה י"ב.

בשנת 1993 התגייס לצה"ל ושירת בגבעתי ולאחר מכן במילואים בגדס"ר. לאחר שירותו הצבאי למד הנדסה ובניין ב בעמק רפאים בירושלים והוא בעל תואר הנדסאי.

קודם כניסתו לפוליטיקה היה אסרף בעליה של רשת מוצרי חשמל "שיא החשמל ומיזוג" ועמד בראש ארגון חסד על שם גיסו צביקה כהן, שנרצח בפיגוע בשנת 2002.

לאחר שראש מועצת גבעת זאב יוסי אברהמי הודיע כי לא יתמודד לכהונה נוספת, הכריז יוסי אסרף על מועמדותו לתפקיד. בבחירות למועצת גבעת זאב ב־27 בפברואר 2024 גבר אסרף על חגי חיות, כשהוא זוכה ברוב של כ-59.2% מקולות הבוחרים. עומד בראש סיעת "תקווה לגבעה" (הכוללת חרדים, חילונים ודתיים לאומיים) ונתמך בבחירות גם על ידי דגל התורה.

ביולי 2025 פרסם העיתונאי עמרי מניב תחקיר ובו חשדות לעבירות בניה של אסרף ומקורביו.

הוא נשוי ואב לשמונה ילדים. מתגורר בגבעת זאב.

## קישורים חיצוניים

## הערות שוליים

קטגוריה:ראשי מועצת גבעת זאב
קטגוריה:בוגרי ישיבת קריית נוער
קטגוריה:ישראלים שנולדו ב-1975
קוטולטה

**קוטולטה** (באיטלקית: **Cotoletta**) היא צורה איטלקית של "נתח בשר מצופה בפירורי לחם" (דומה לשניצל) העשוי מבשר עגל. מקור המנה בצרפת בשם côtelette de veau frite, והוא נוצר על ידי השף ז'וזף מנון בשנת 1735. המילה Côtelette בצרפתית פירושו 'צלע קטנה', הכוונה לצלע שנשארת מחוברת לבשר במהלך ואחרי הבישול.

הצרפתים הביאו את המנה לאיטליה ולאוסטריה במהלך המלחמות הנפוליאוניות. המנה הפכה פופולרית באיטליה וקיבלה את השם של "קוטלט המהפיכה הצרפתית" (côtelette révolution française) ולאחר מכן הפכה באיטלקית ל-cotoletta.  ישנן מספר וריאציות, באיטליה כמו גם במדינות אחרות, בשל הפזורה האיטלקית.

## איטליה
### [[לומברדיה]]
[שמאל|ממוזער|350x350 פיקסלים| Vitello alla milanese (עגל בנוסח מילאנו) עם תוספת של [ריזוטו בנוסח מילאנו]]
**Cotoletta alla milanese** (קוטולטה נוסח מילאנו) נקרא אחר מקום מוצאו, מילאנו הוא נתח בשר מטוגן בפירורי לחם. נתח הבשר הוא עגל הדומה לשניצל וינאי, אך מטוגנת עם העצם בפנים. הנתח מטוגן באופן מסורתי בחמאה מזוקקת. בשל צורתו, הוא מכונה לעיתים קרובות "אורֵג'ה ד'אלפנט "במילנזית או "אורקיה ד'אלפנטה" באיטלקית, כלומר "אוזן פיל".

### [[אמיליה-רומאניה]]
**Cotoletta alla bolognese** (קוטולטה נוסח בולוניה) נקרא אחר מקום מוצאו, בולוניה דומה למנה בנוסח מילנו, אבל גבינת פרמזן מומסת וחתיכות פרושוטו מונחות מעל נתח העגל המטוגן.

### [[סיציליה]]
**Cotoletta alla palermitana** (קוטולטה נוסח פאלרמו) נקרא אחר מקום מוצאו, פאלרמו, דומה לנוסח מילאנו, אבל את בשר העגל מברישים בשמן זית, ואז אופים או צולים אותו במקום לטגן. לעיתים קרובות מערבבים את פירורי הלחם עם פטרוזיליה וגבינת פקורינו, ובשונה מהנתח בנוסח מילאנו, הנתח נוסח פאלרמו לא נטבל בבלילת ביצים, אלא רק בפירורי לחם.

## ארגנטינה ואורוגוואי
[שמאל|ממוזער|300x300 פיקסלים| [מילנסה]]
מנות בשר שונות בפירורי לחם שהוכנו בארגנטינה נוצרו בהשראת ה-cotoletta alla milanese והן ידועות בשם מילנסָה. בארגנטינה ובאורוגוואי מכינים **milanesa a la napolitana** (מילנסה נוסח נאפולי) בדומה לקוטולטה עם הכנה של גבינה ועגבנייה.

## [[ארצות הברית]]
**Veal Parmigiana** (עגל פרמיג'אנה) הוא הכלאה איטלקית-אמריקאית של קוטולטה והמאכל האיטלקי המסורתי parmigiana di melanzane (חצילים בפרמזן), המורכב מנתח עגל מטוגן, אך מוכן באופן דומה ל-parmigiana di melanzane ונתח העגל מחליף את החציל במנה.

## לקריאה נוספת
* רשימת מנות איטלקיות
* רשימת מנות עגל
## הערות שוליים

קטגוריה:המטבח האיטלקי
קטגוריה:מאכלים לאומיים
אלעד ארזי

**אלעד ארזי** (נולד ב-12 ביולי 1982) הוא ראש המועצה המקומית להבים.

## ביוגרפיה
ארזי גדל בלהבים. למד בית ספר יסודי להבים ותיכון אשל הנשיא. היה חניך ומדריך בשבט הצופים "נופר" ביישוב. בשנת 2001 התגייס לצה"ל שירת כלוחם וכקצין ביחידה ללוחמה בטרור והשתחרר לאחר מלחמת לבנון השנייה. למד הנדסת הבניין באוניברסיטת בן-גוריון בנגב.

כיהן כמהנדס מועצת להבים, ובדצמבר 2022 מונה לסמנכ"ל בחברת שיכון ובינוי.

הכריז על מועמדותו ב-9 ביולי 2023 לקראת בחירות למועצת להבים שנועדו להתקיים באוקטובר 2023. בסוף אוגוסט הכריזו חמישה מתוך תשעת חברי המועצה על תמיכה בו. בשל מלחמת חרבות ברזל נדחו הבחירות לפברואר 2024, וארזי ניצח עם כ-51.9% מהקולות, כשהוא גובר על ראש המועצה הקודם יוסי ניסן שקיבל 48.1% מהקולות.

## חיים אישיים
ארזי נשוי ואב לשלושה.

## קישורים חיצוניים

## הערות שוליים

קטגוריה:ראשי מועצת להבים
קטגוריה:בוגרי תיכון אזורי אשל הנשיא
קטגוריה:בוגרי תנועת הצופים בישראל
קטגוריה:בוגרי אוניברסיטת בן-גוריון בנגב
קטגוריה:מהנדסים אזרחיים ישראלים
קטגוריה:מהנדסי רשויות מקומיות בישראל
קטגוריה:ישראלים שנולדו ב-1982
חוזה חדש

ממוזער|הלוגו של "חוזה חדש"

**חוזה חדש** הוא ארגון ותנועת מחאה חברתית ליישום חוזה חוקתי-חברתי חדש בין אזרחי ישראל לרשויות המדינה. 26 רשימות מחוזה חדש השתתפו בבחירות לרשויות המקומיות של 2024 ברחבי הארץ.

## היסטוריה
כאשר ההפגנות נגד הרפורמה המשפטית החלה בתחילת שנת 2023, קמה תנועת המחאה החברתית "חוזה חדש" על ידי מספר אנשי מחאה, בראשם תומר מינץ וסא"ל במילואים יפעת ברנשטיין, שניהם חברים בתנועת המחאה "אחים לנשק" שהובילו במקור את הארגון.

המטרה המוצהרת של הארגון היא "קביעת חוזה חברתי-חוקתי חדש בישראל על פי מגילת העצמאות". בהמשך, חוזה חדש הכניסו כ-26 רשימות לבחירות לרשויות המקומיות של 2024.

בבחירות לרשויות המקומיות אשר נערכו ב-27 בפברואר 2024, חוזה חדש נכנסה כרשימה לכלל הערים, כשבשלוש מהן, הרשימה שלהם היא הגדולה במועצת העיר.

## בחירות 2024

תנועת המחאה הכניסה 26 רשימות למועצות המקומיות השונות. שלוש מהסיעות שנתמכו על-ידי "חוזה חדש" היו הגדולות ביותר במועצות שלהן: בנימינה (אביטל תבור עם רשימת תלם - חוזה חדש); זכרון יעקב (ענבל אסיף ונתנאל גולדברג עם רשימת חוזה חדש זיכרון) ורעננה (שמואל ווגמן עם רשימת הרוב הדמוקרטי).

חוזה חדש לבארשבעים, רשימת חוזה חדש בבאר שבע, קיבלה 2 מנדטים.

### רשימות שנתמכו על ידי חוזה חדש

## קישורים חיצוניים
* 
* 

## הערות שוליים

קטגוריה:2024 בפוליטיקה הישראלית
קטגוריה:מפלגות מקומיות בישראל
קטגוריה:ישראל: ארגונים פוליטיים
קטגוריה:מפלגות שהוקמו ב-2023
יהונתן קוזניץ

**יהונתן אהרון קוזניץ** (נולד בכ"ה בטבת ה'תשמ"ז, 26 בינואר 1987) הוא ראש המועצה המקומית קרני שומרון.

## ביוגרפיה
נולד וגדל בקרני שומרון לד"ר אברהם וגולדי קוזניץ שעלו מברזיל.

למד בישיבת בני עקיבא גבעת שמואל ובישיבת בני עקיבא השומרון בקרני שומרון.

בשנת 2007 התגייס לצה״ל למסלול שייטת 13, בהמשך נפצע ועבר לשרת בגדס"ר גולני ובשנת 2010 השתחרר מצה"ל. במלחמת חרבות ברזל שירת בחטיבת מילואים בחרמון במשך 4 חודשים.

בשנים 2021-2019 שימש כמנכ"ל היישוב מבוא דותן במועצה האזורית שומרון.

ב-2018 נבחר למועצה ושימש כחבר מליאה וכסגן ראש המועצה בקרני שומרון מטעם סיעת דורות. כחבר הנהלת מתנ"ס, חבר דירקטוריון בחברה הכלכלית וכן חבר בוועדות השונות של היישוב.

הוא פעיל בתנועת "אם תרצו" והיה שותף למאבק הלאומי בתחום השב"חים ברחבי ישראל ובאזור השומרון.

בבחירות לרשויות המקומיות בשנת 2024, התמודד לראשות המועצה האזורית קרני שומרון מול ראש המועצה המכהן יגאל להב, ונבחר לראשות המועצה עם 53.4% מהקולות. סיעתו "דורות" זכתה לרוב מוחלט במועצה עם 6 מתוך 11 מנדטים.

הוא בעל תואר ראשון במשפטים מהמרכז האקדמי שערי מדע ומשפט, בעלים ויזם בתחום הנדל"ן, עם משרדים ביישוב וברעננה.

הוא נשוי ליעל ואב לחמישה ילדים. מתגורר בשכונת נווה מנחם בקרני שומרון.

## קישורים חיצוניים

* 

קטגוריה:פעילי הליכוד
קטגוריה:ראשי מועצת קרני שומרון
קטגוריה:מבוא דותן: אישים
קטגוריה:בוגרי ישיבת בני עקיבא גבעת שמואל
קטגוריה:ישראלים שנולדו ב-1987
שמעון קליר

ממוזער|שמאל|250px|שמעון קליר ונשיא מדינת ישראל לשעבר יצחק נבון במפעלי ארגמן, 1980
ממוזער|פטנט הבידוד השקוף, הומצא על ידי שמעון קליר
**שמעון קליר** (6 בינואר 1937 – 17 בפברואר 2024) היה תעשיין ויזם ישראלי.

## ביוגרפיה
שמעון קליר נולד וגדל בעיר רמת-גן, והוא בנו של התעשיין אברהם קליר, ממקימי מפעלי ארגמן לטקסטיל.

קליר למד הנדסת תעשייה וניהול בפקולטה להנדסה בטכניון - מכון טכנולוגי לישראל.

בשנת 1965 לבקשת רוה"מ לוי אשכול אשר ביקש ליישם את תוכניות פיזור האוכלוסין, תכנן וניהל קליר בשיתוף עם האדריכל רם כרמי, את העברת מפעלי "ארגמן" לטקסטיל מהעיר רמת גן אל העיר יבנה. בשנת 1969 זכה קליר בפרס קפלן על הסבת מחלקת צביעת החוטים של המפעל לתהליכים אוטומטיים.

בשנת 1972 מונה למנכ"ל תשלובת ארגמן עד למכירתה בשנת 1989 לחברת לודז'יה-רוטקס. בהובלתו של שמעון קליר, הפכה ארגמן לתשלובת הטקסטיל הגדולה בישראל שהעסיקה מעל ל-1,000 עובדים במפעליה שנבנו בעיר יבנה וכללו גם את מפעלי יומאר, ארגטן, אראל בקרה, אראל אנרגיה, אראל תקשורת, ארקום, אראן ועוד. ארגמן, בהובלתו של קליר, תפקדה גם כחממה הטכנולוגית הראשונה בישראל והקימה מעל לעשר חברות טכנולוגיה מתקדמות. בעלות על חלקן של חברות אלה שמר קליר לאחר מכירת פעילות הטקסטיל של ארגמן. לאחר מכירת ארגמן ובהובלתו של קליר הונפקו אראלנט ותיגי סולאר בבורסה בתל אביב ואראל תקשורת בנאסד"ק.

בתחילת שנות התשעים הקים קליר את חברת אימארד שפיתחה מצלמה לרפואה גרעינית מבוססת גבישי קדמיום-תלוריד וטכנולוגיה להדמיה גרעינית. אשר נמכרה בהובלתו לחברת אורבוטק.
לאחר מכירת אימארד בשנת 1995, חזר קליר לקדם את טכנולוגיית הבידוד השקוף אותה התחיל לפתח עוד בארגמן והקים את תיגי סולאר. תיגי הפכה לחלוצה עולמית בפתרונות חימום סולארי לצרכני חום גדולים (מפעלי תעשייה, בסיסי צבא, בתי מלון וכו'). טכנולוגיית הבידוד השקוף אשר פיתח במסגרת פעילות חברת תיגי זיכתה את קליר בפרס ה-Intersolar100.
קליר רשם מספר רב של פטנטים וביניהם פטנטים על טכנולוגית הבידוד השקוף המהווה אלמנט משמעותי בפיתוחים של הפקה ואגירת אנרגיית חום מתחדשת בעולם כולו.

קליר היה חבר במספר דירקטוריונים וועדי הנהלה במשך הקריירה שלו.בין פעילויותיו הציבוריות, כיהן בחבר המנהלים של בית הספר למשחק "בית צבי" (שהוקם על ידי הוריו נעימה ואברהם קליר) , אחיו הבכור שנפל במלחמת השחרור בקרב על אשדוד. מדי שנה העניק את פרס צבי קליר לבוגר בית הספר המצטיין.

בשנת 2023, כחלק מחגיגות 100 שנה לעיר רמת-גן, הקימה העירייה במסגרת פרויקט "ספסלים מספרים" ספסל עם סיפור הקמת בית צבי אותו מספר שמעון קליר.

## פעילות ציבורית
* חבר בוועדת חורב להגדרת צורכי כח האדם של חברות טכנולוגיות בישראל
* חבר בוועדת עמית לתיאום צורכי העלייה בין הסוכנות היהודית והממשלה
* חבר בוועדת גליל 2000 לתכנון ופיתוח הגליל
* חבר הוועדה להקמת קרן בירד (לתמיכה ושיתוף פעולה בין חברות טכנולוגיה ישראליות ואמריקאיות)
* חבר הוועדה להקמת מתימופ (לימים הרשות לחדשנות), לקידום השקעות בטכנולוגיה ישראלית
* עמד בראש ועדת פרס התעשייה של המועצה לישראל יפה

## פרסים
* פרס קפלן, 1969
* עמית כבוד של האוניברסיטה הפתוחה, 2003
* יקיר הטכניון
* פרס InterSolar על מצוינות וקדמה של פתרונות סולארים, גלובל קלין-טק 100

## קישורים חיצוניים

* 
* 
* אחד הפטנטים שהגיש שמעון קליר
* 

## הערות שוליים

קטגוריה:תעשיינים ישראלים
קטגוריה:יזמים ישראלים
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:זוכי פרס קפלן
קטגוריה:מנכ"לים ישראלים
קטגוריה:אישים הקבורים בבית הקברות בסביון
קטגוריה:ישראלים שנולדו ב-1937
קטגוריה:ישראלים שנפטרו ב-2024
מוטי בן דוד

**מוטי בן דוד** (נולד ב-9 בינואר 1973) הוא ראש עיריית מעלות-תרשיחא.

## ביוגרפיה
בן דוד נולד וגדל במעלות-תרשיחא. הוריו עלו ממרוקו בשנת 1955 והם ממייסדי העיר.

ביסודי למד בבית ספר יהל"ם, בית ספר נתיב מאיר ובית ספר ארזים בעיר. בתיכון למד בבית הספר אורט מעלות.

ממרץ 1997 ועד ינואר 2018 שימש כמנהל מערכות המידע וממונה על חופש המידע בעיריית מעלות-תרשיחא.

החל 2016 ועד אוגוסט 2017 כיהן כחבר דירקטוריון החברה למתנ"סים בעיר.

ב-2016 קיבל עובד מצטיין ומחולל שינוי אזורי באזור הצפון, על הובלת תחום החדשנות.

ב-2018 נבחר למועצה ושימש כסגן ראש העיר ומחזיק תיק התרבות והספורט. חצי שנה לאחר מכן התפטר מהקואליציה העירונית והפך למוביל האופוזיציה.

ב-2020 חברת הסייבר סילטק פתרונות תקשורת (Siltech network solutions) בחרה בבן דוד למנהל פרויקט אבטחת מידע והגנות סייבר למגזר המוניציפלי. בין היתר הופקד על מימוש ויישום מכרז החברה למשק ולכלכלה לשירותים בתחום הגנת הסייבר.

עבד כעצמאי כיועץ מערכות מידע ברשויות, תאגידי מים וחברות כלכליות.

בן דוד התמודד על ראשות עיריית מעלות-תרשיחא בבחירות ב-2024, מול ראש העיר ארקדי פומרנץ, וניצח לאחר שזכה 43.6% מקולות הבוחרים לעומת פומרנץ שקיבל 35.2% מהקולות. רשימתו של בן דוד קיבלה 2 מנדטים בבחירות אלו.

הוא בעל תואר שני (MPA) במנהל ומדיניות ציבורית מטעם אוניברסיטת חיפה.

הוא נשוי לאנג'ליקה ואב לארבעה. מתגורר במעלות-תרשיחא.

## קישורים חיצוניים

* 
* "הביטחון והתשתיות, תחזוקה ותחבורה, כמעט כל תחום דורש התייחסות", באתר רדיו צפון, 28 בפברואר 2024

קטגוריה:ראשי עיריית מעלות-תרשיחא
קטגוריה:בוגרי אוניברסיטת חיפה
קטגוריה:ישראלים שנולדו ב-1973
אליהו ציון סופר

הרב **אליהו ציון סופר** (ג' בחשוון ה'תשי"ג, 22 באוקטובר 1952 – כ"ב באדר ב' ה'תשפ"ד, 1 באפריל 2024) היה ראש ישיבת רכסים, דיין ומקובל.

## ביוגרפיה
נולד בשנת 1952 ליצחק שלום ולשולה שולמית. הוא נינו של הרב יעקב חיים סופר. גדל במרכז העיר ירושלים.

בבחרותו למד בישיבת קול תורה ובישיבת חברון. בשנת ה'תשל"ו נטל חלק בייסוד ישיבת בית בנימין, בסטמפורד שבקונטיקט, ארצות הברית. לאחר נישואיו למד בישיבת תפרח ובישיבת אהבת שלום.

בשנות ה־30 לחייו החל לשמש כדיין חושן משפט ב"בית דין צדק בני ברק" של הרב נסים קרליץ. עמד בראשות מספר כוללים וקהילות בירושלים ומודיעין עילית (קריית ספר) והיה מועמד לכהן כרב העיר מודיעין עלית.

בשנת 1990 (ה'תש"ן) היה מעורב בהקמת תנועת "מרביצי תורה", אך לאחר מספר שנים פרש מהתנועה.

עסק בקבלה עם הרב יואל קלופט, הרב יצחק שלמה זילברמן והרב ישראל אליהו וינטרוב. עסק בהוצאת כתבי הרב שלמה אלישיב יחד עם הרב יוסף שלום אלישיב.

בא' באייר ה'תשנ"ט הקים את ישיבת באר יצחק בקריית יערים (טלזסטון). בשנת התשס"א (2001) עבר עם תלמידי ישיבתו לעיר רכסים והקים את "ישיבת רכסים - קול אליהו" ועמד בראשה.

בחודש אייר ה'תשפ"א אושפז בבית חולים הדסה עין-כרם והיה בסכנת חיים כשהוא מורדם ומונשם. בחודש אדר א' ה'תשפ"ב עבר סדרת ניתוחים מורכבת שממנה התאושש במשך תקופה ארוכה.

נפטר עקב אירוע לבבי בכ"ב באדר ב' ה'תשפ"ד (1 באפריל 2024) במרכז הרפואי מיימונידיס, ניו יורק, ארצות הברית. נקבר בהר הזיתים.

## חיים אישיים
נישא לחדווה שמחה (לבית משפחת עובד) ולהם 8 ילדים. בניו וחתניו משמשים כראשי ישיבות ורמי"ם בעולם הישיבות.

אחיו הוא הרב יעקב חיים סופר ראש ישיבת כף החיים בירושלים. גיסתו היא הרבנית רונית סבתו, רעייתו של הרב שבתי סבתו, ראש ישיבת נתיבות יוסף.

דוד אביו הוא הרב יהודה צדקה ראש ישיבת פורת יוסף.

## ספריו
* **באר ציון** - על סדר נשים ונזיקין מהתלמוד בבלי, ירושלים תשס"ה.
* **מאמר ציון** - ד' חלקים. חלק א' מאמרים בענייני אגדה, חלק ב' מאמר סדר זמנים, חלק ג' בענייני ראש השנה, חלק ד' בענייני חנוכה ופורים.
* **עזר מציון** - ב' חלקים. ביאורים, חידושים ובירורי הלכות על חלק אבן העזר וענייני עגונות.
* **עליות התשובה** - העמקות בספר שערי תשובה, ירושלים תשע"ו.
* **שיח ציון** - ב' חלקים. שיחות מוסר ומחשבה וענייני אגדה, ירושלים תשע"ד.
* **שיעורי ציון** - ז' חלקים. שיעורים וחידושים על מסכתות התלמוד לפי סדר הלימוד בישיבה.
* **שערי ציון** - ג' חלקים. ביאורים וחידושים בסוגיות הש"ס ובירורי הלכות.
* **ציון אליהו** - ה' חלקים. על ספרא דצניעותא.
* **זוהר הרמב"ם** - שהרמב"ם ידע מספר הזוהר ותורת הפנים, ירושלים תשע"ג.
* **זרע ציון** - בענייני שביעית ירושלים תשע"ד.
* **ציון במשפט** - סוגיות בחושן משפט, ירושלים תשמ"ט.
* **מוסר חכמה** - יסודות מדברי רבותינו בענייני חכמה ומוסר.
* **בנין ציון** - מערכות בקבלה.
* **אור ציון** - הרחבות והסברים לספר "תורה אור" של מהר"מ פפירש על פירוש הרמב"ן לתורה - שנכלל בתוך הספר, ירושלים תשע"ב.
* **תורת רפאל** - על חומש בראשית.
* **ברכת נישואין**, ירושלים תש"ע.
* **תחזו בשולמית**, ירושלים תשס"ח.

**ספרים המבוססים על שיעוריו**
* **דרכי דעת** - ב' חלקים. שיחות מוסר ושיעורי מחשבה שנאמרו בישיבת רכסים - קול אליהו.

## הערות שוליים

קטגוריה:רבנים ספרדיים ישראלים
קטגוריה:רכסים: אישים
קטגוריה:ראשי ישיבה ישראלים
קטגוריה:דייני בית דין צדק בני ברק
קטגוריה:ישראלים שנולדו ב-1952
קטגוריה:ישראלים שנפטרו ב-2024
אסף אוברלנדר

**אסף אוברלנדר** (נולד ב-15 בפברואר 1971) הוא ראש המועצה המקומית רמת ישי.

## ביוגרפיה
אוברלנדר שירת בצבא במשך 15 שנים במערך ההגנה האווירית. לאחר שחרורו מהצבא, עסק ביזמות. בין היתר, הוא מבעלי סניף ג'פאניקה ברמת ישי.

ב-2018 נבחר אוברלנדר לכהן כחבר המועצה המקומית רמת ישי מטעם סיעת תו"ת (תושבים ותוצאות), אשר היה ממקימיה. סיעה זו הייתה הראשונה בתולדות המועצה המקומית שהתמודדה למועצה ללא מועמד לראשות המועצה וזכתה ליותר ממנדט אחד.

ב־21 ביוני 2023 אוברלנדר הכריז על מועמדותו מול ראש המועצה המכהן עפר בן אליעזר, שעד אז היה המועמד היחיד לראשות המועצה, וכיהן 15 שנים בתפקיד. את הקמפיין התחיל בפועל חודשים מוקדם לכן באוקטובר 2022. בבחירות לרשויות המקומיות בישראל ב-2024 ניצח אוברלנדר עם 68.7% לעומת 31.3% בלבד של בן אליעזר. אוברלנדר נכנס לתפקיד ב-19 במרץ 2024. בריאיון בימיו הראשונים לאחר כניסתו לתפקיד התחייב לכהן שתי קדנציות בלבד, למעט אם במועד זה "לא יהיו עוד מתמודדים".

אוברלנדר נשוי ואב לשלושה. שימש גם כשופט כדורסל.

## הערות שוליים

קטגוריה:ראשי מועצת רמת ישי
קטגוריה:ישראלים שנולדו ב-1971
אולוניאדה

ה**אָוּלוֹנִיאַדוֹת** (יוונית עתיקה: **Αὐλωνιάς** מהיוונית הקלאסית **αὐλών** "עמק, גיא") היו נימפות שנמצאו במרעה הרים ובעמקים, לעיתים קרובות בחברת פאן, אל הטבע.

אורידיקה, שעבורה נסע אורפיאוס אל השאול האפל, הייתה אולוניאדה. המפגש ביניהם היה בעמק הנהר פניוס שבתסליה שבו פגשה את מותה, בעקיפין, בידי אריסטיוס, בנו של האל אפולו והנימפה קירנה. רצונו של אריסטיוס היה להלהיב את אורידיקה, אבל גועל או פחד גרמו לה לברוח ממנו, בלי להסתכל לאן היא הולכת. אורידיקה דרכה על נחש ארסי ומתה.

## הערות שוליים

קטגוריה:נימפות
קטגוריה:אלות טבע
התאחדות הכדורגל של מערב אסיה

**התאחדות הכדורגל של מערב אסיה** (בערבית: **إتحاد غرب آسيا لكرة القدم**; ידועה גם בראשי התיבות באנגלית **WAFF**) היא תת-קונפדרציית כדורגל המנוהלת על ידי קונפדרציית הכדורגל של אסיה וכוללת 12 התאחדויות כדורגל ממערב אסיה.

ההתאחדות מארגנת גם את אליפות WAFF , שנערכת מדי כמה שנים ומשתתפות בה נבחרות כדורגל לאומיות לגברים החברות בפדרציה. האלופה הנוכחית היא , שניצחה את  1–0 בגמר האחרון שנערך ב-2019.

## היסטוריה
ההתאחדות הוקמה ב-2001 על ידי פדרציית הכדורגל האיראנית, התאחדות הכדורגל העיראקית, התאחדות הכדורגל הלבנונית, התאחדות הכדורגל הירדנית התאחדות הכדורגל הפלסטינית והתאחדות הכדורגל הסורית. ב-2009 הצטרפו ל-WAFF קטר, איחוד האמירויות הערביות ותימן, ושנה לאחר מכן הצטרפו בחריין, כווית, עומאן וערב הסעודית. איראן עזבה את הפדרציה ב-2014 בכדי ליצור את התאחדות הכדורגל של מרכז אסיה .

## חברות

## דירוג

## אליפות WAFF

## קישורים חיצוניים

## הערות שוליים

קטגוריה:אסיה: כדורגל
קטגוריה:התאחדויות כדורגל
קווינסקי

**וינסנט בלורגי** (בצרפתית: **Vincent Belorgey**; נולד ב-31 ביולי 1975), המוכר בשם הבמה **קווינסקי** (**Kavinsky**), הוא מוזיקאי, מפיק, די ג'יי ושחקן צרפתי. סגנון ההפקה שלו מזכיר את פסקולי האלקטרופופ של סרטי קולנוע משנות ה-80. קווינסקי טוען שהוא שואב השראה מאלפי סרטים שצפה בהם כנער צעיר ושהוא בחר מפסקוליהם את המרכיבים הטובים ביותר ואיחד אותם לקונספט אחד. קווינסקי הושווה לאמני האוס צרפתיים דומים רבים, כמו ג'אסטיס, דיינג'ר ודאפט פאנק. הוא זכה להכרה גדולה יותר במיינסטרים לאחר ששירו "Nightcall" הופיע בסרט "דרייב" משנת 2011. אלבום הבכורה שלו, "OutRun", יצא בשנת 2013.

## ביוגרפיה
ימין|ממוזער|225x225 פיקסלים|קווינסקי ב-2007
לאחר שנים רבות כשחקן, הקריירה המוזיקלית של קווינסקי החלה בשנת 2005 לאחר שקיבל השראה מחבריו הקרובים ג'קסון פורז'ו וקוונטין דופיו. בתקופה זו הפיק קווינסקי את הסינגל הראשון שלו, "Testarossa Autodrive", בהשראת דגם טסטרוסה של פרארי (שוינסנט נוהג בו בחיים האמיתיים). קווינסקי הציג את הסינגל לקוונטין, שבתורו הגיש אותו לחברת תקליטים שהייתה לו גישה אליה בגלל קריירת הצילומים שלו, וקווינסקי חתם בחברת התקליטים.

קווינסקי הוציא שלושה מיני-אלבומים בלייבל. ב-2007 הופיע קווינסקי לצד דאפט פאנק, The Rapture, ג'אסטיס וסבסטיאן.

הרמיקס של סבסטיאן ל-"Testarossa Autodrive" מתוך המיני-אלבום "1986" מופיע במשחקי הווידאו "Grand Theft Auto IV" ו-"Gran Turismo 5 Prologue". הסינגל של קווינסקי "Nightcall" הופיע בקרדיטים הפותחים של הסרט "דרייב", והפך ללהיט גדול זמן קצר לאחר מכן.

בדצמבר 2012 הוציא את המיני-אלבום "ProtoVision" וב-25 בפברואר 2013 הוציא את אלבום הבכורה שלו, "OutRun".

בנובמבר 2021 חזר מהפסקה בת שבע שנים עם הסינגל המוביל "Renegade" מתוך אלבום האולפן השני שלו, Reborn". השיר הופק על ידי גספאר אוֹז'ה וויקטור לה מאסנה.

## דיסקוגרפיה
### אלבומי אולפן
* 2013: OutRun
* 2022: Reborn

### מיני-אלבומים
* 2006: Teddy Boy
* 2007: 1986
* 2008: Blazer
* 2010: Nightcall
* 2011: Nightcall (Anniversary Edition)
* 2013: ProtoVision
* 2013: Odd Look

## קישורים חיצוניים

* 

## הערות שוליים

קטגוריה:תקליטנים צרפתים
קטגוריה:צרפתים שנולדו ב-1975
בתיה הולין

**בתיה הולין** (נולדה בשם: **כהנא** נולדה: 22 בינואר 1953) היא צלמת ופעילה חברתית ישראלית.

## ביוגרפיה
הולין נולדה בשנת 1953 בחולון ללוי כהנא, איש שירות הביטחון, ולשרה כהנא. בצבא שירתה כקצינת נפגעים בחטיבת מילואים של הצנחנים. לאחר שהשתחררה מהשירות בצה"ל, למדה תואר ראשון באוקיינוגרפיה באוניברסיטת בן-גוריון בנגב, תואר שני בתכנון ותואר שני נוסף במנהל ובמדיניות ציבורית. על התזה שכתבה הוענק לה פרס ספיר לעבודות מצטיינות.

במקביל ללימודיה לימדה גאוגרפיה באוניברסיטת בן-גוריון. בשנת 1975 עברה להתגורר בקיבוץ כפר עזה. שנתיים לאחר מכן נישאה לחבר הקיבוץ.

## פעילות חברתית וקידום ההתיישבות בנגב הגליל
הולין החלה ללמד בבית הספר היסודי בקיבוץ סעד ובהמשך עברה ללמד בבית הספר השש שנתי בקיבוץ יד מרדכי. לאחר מכן ניהלה את פרויקט עתידים באזור הדרום. בשנת 2010 עבדה בתנועת אור וניהלה את תחום הצמיחה הדמוגרפית של התנועה. הולין הייתה שותפה בהקמתם של כעשרה יישובים חדשים בנגב ובגליל.

הולין הייתה חברה בתנועה למען הנגב המערבי ועסקה בקידום ובלובי לשינוי המצב הביטחוני בנגב המערבי. במסגרת תפקידה הוזמנה בשנת 2018 על ידי הוועדה לזכויות האדם באו"ם בז'נבה לתת את עדותה על האירועים על גדר הגבול בין עזה לישראל והתריעה רבות על המצב הביטחוני באזור ופגיעות היישובים בעוטף.
## ההולכת בשבילים
החל משנת 2010 הולין מתעדת ומצלמת את שבילי קיבוץ כפר עזה ואת אזור עוטף עזה. במיזם התיעודי "ההולכת בשבילים", מצלמת ומתעדת הולין את חוויותיה במהלך היום בקיבוץ ובאזור. צילומיה הוצגו במספר תערוכות. בין היתר הציגה בגלריה בקיבוץ נחל עוז, בגלריית המקרר בתל אביב ובשער הנגב. בפברואר 2023 הציגה תערוכה בשם "בינינו" בשיתוף עם מחמוד (שמו הבדוי של הצלם כפי שמופיע בפרסומים), צלם חובב תושב עזה, שכללה תצלומים משני צידי גדר הגבול. הולין תיעדה את הצד הישראלי ומחמוד את הצד השני. התערוכה זכתה לסיקור בתקשורת הארצית והבינלאומית. ב-7 באוקטובר 2023 תוך כדי הטבח שנערך בקיבוץ קיבלה הולין טלפון מהשותף העזתי שלה לתערוכה, שניסה לשאוב אינפורמציה לגבי תנועת הצבא בכפר עזה. הולין הבינה מיד, שמי שחשבה לשותפה ליצירה ולשאיפה לדו קיום בין שני העמים בגד בה ושיתף פעולה עם המחבלים.

בדצמבר 2023 אצרה עם משה אש את התערוכה "שמישהו יענה להודעות שלנו כבר". התערוכה מציגה צילומי תכתובות וואטסאפ של חברי הקיבוץ בזמן הטבח בקיבוץ. את התכתובות מלווים תמונות וצילומים של אמנים ידועי שם בהם יוסי למל, זאב אנגלמאיר ואלדד זיו. באותו חודש הוצגה תערוכת צילומיה "בשבילנו", בגלריית מגדל המים בקיבוץ שפיים.

באפריל 2024 הוצגה תמונתה בתערוכה, "עוטפים באהבה" המוצגת בשדה התעופה בן-גוריון. התערוכה מוקדשת לתושבי הנגב ותושבי הגבול הצפוני.

## קישורים חיצוניים

* 

* 
* 

## הערות שוליים

קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:סגל אוניברסיטת בן-גוריון בנגב
קטגוריה:נשות חינוך ישראליות
קטגוריה:צלמים ישראלים
קטגוריה:צלמות ישראליות
קטגוריה:פעילים חברתיים ישראלים
קטגוריה:פעילות חברתיות ישראליות
קטגוריה:כפר עזה: אישים
קטגוריה:הטבח בכפר עזה
קטגוריה:ישראליות שנולדו ב-1953
קטגוריה:ישראלים שנולדו ב-1953
היה היה פשע

**היה היה פשע** (באנגלית: **Once upon a Crime**, וביפנית, שפת המקור, הסרט נקרא: 赤ずきん、旅の途中で死体と出会, בתרגום מילולי לעברית: "כיפה אדומה פוגשת גופת מת במסעה") הוא סרט קולנוע קומדיה-פנטזיה, ובז'אנר סרט בלשי יפני משנת 2023, אשר יצא בהפקת נטפליקס, ישירות לשירות הזרמת המדיה. את הסרט מביים היוצר יוצ'י פוקודה , ובכיכובן של השחקניות קאנה האשימוטו , ויוקו אראקי , ומציג את כיפה אדומה אשר פוגשת את סינדרלה, ומפענחת פשע המתרחש בממלכה.

## תקציר העלילה
כיפה אדומה בבגרותה, יוצאת לטיול ברחבי הממלכה והעולם, כאשר היא פוגשת ביער תחילה מכשפה בשם ברברה, אשר מנסה להחליף לה את הנעליים לנעליים יפות, אך לא מצליחה בכך, וגורמת לכיפה אדומה לאבד את נעליה. לאחר מכן כיפה אדומה פוגשת את סינדרלה ביער ומגלה שלקחה לה בלי כוונה את נעליה. סינדרלה מחזירה לה את הסנדלים, וכיפה אדומה שמה לב שהיא עומדת ליד קבר קטן, ומבחינה במצוקתה. בגרסה זו, לכיפה אדומה יש חושים מחודדים ויכולת תשומת לב מוגברת (בדומה לשרלוק הולמס) לפרטים הקטנים, והיא מדובבת את סינדרלה לספר לה את בעיותיה. סינדרלה שוטחת בפניה את סיפורה, ולאחר מכן שתיהן פוגשות שוב את המכשפה, המעניקה להן מראה חדש ונוצץ, המתאים לממלכה שבה כל מה שמעניין את האנשים זה היופי. עם זאת, המכשפה ברברה לא מצליחה להעניק להן נעליים, ואת פריט הלבוש הזה מעניקה להן אחייניתה של ברברה, מכשפה בשם טקלה. ברברה מעניקה להם גם כרכרה, סוסים ונהג מרכבה, מדלעת ועכברים, אך טקלה וברברה מסבירות לשתיים כי בעוד שקסמיה של ברברה פגים בדיוק בחצות, הקסם של טקלה (נעלי הזכוכית של שתיהן) תקף ל־24 שעות. השתיים מחליטות ללכת לנשף של הנסיך, אך בדרך נתקלות בגופה של מעצב השיער המלכותי. הן חוששות שיאשימו אותן בהריגתו (אף שכיפה אדומה יודעת שהן לא הרגו אותו עם המרכבה) או שיעכבו אותן לחקירה וכך יפספסו את הנשף, לכן הן מחליטות לכסות אותו בעלים ולהמשיך לנשף בלי לספר כלום. בנשף, הנסיך שעדיין מדוכא בשל היעלמותה של אהובתו מהעבר, מתבקש על ידי אביו לחפש לו אישה ולבחור מישהי לרקוד איתה. הנסיך בוחר בסינדרלה, והם רוקדים, עד אשר מתגלה דבר מותו של הנס. בשלב זה הסרט הופך לחקירת רצח וכיפה אדומה מתפקדת כחוקרת בניסיון לגלות את התעלומה, ובסופו של הסרט אכן מצליחה לפצח את התעלומה תוך שהיא מנקה מחשד דמויות שונות שנחשדו במהלך הסרט כאלו אשר גרמו למותו של הנס.

## דמויות
* **כיפה אדומה** () – גרסה מבוגרת של כיפה אדומה, וגיבורת הסרט. בעלת יכולת אבחנה ושימת לב לפרטים.
* **סינדרלה** () – כמו סינדרלה מהגרסה הקלאסית, יש לסינדרלה בסרט אם חורגת ושתי אחיות חורגות - אן, ומרגו.
* **הנסיך גילברט** () – מושא התשוקה של סינדרלה. אהובתו מהעבר נעלמה.
* **אן** () – אחותה החורגת של סינדרלה, מקווה שהנסיך ייקח אותה לאישה.
* **מרגו** (יומי וואקאצוקי) (Yumi Wakatsuki) – אחותה החורגת השנייה של סינדרלה, מתוארת כטיפשה וכחובבת אוכל.
* **איזבלה** () – אימה החורגת של סינדרלה.
* **ברברה** (מידוריקו קימורה) (Midoriko Kimura) – המכשפה בשחור. לא טובה בקסמי נעליים, וקסמיה פגים בחצות.
* **טקלה** () – המכשפה בלבן, אחייניתה של ברברה, טובה בקסמי נעלי זכוכית, וקסמיה מחזיקים 24 שעות.
* **פול** () – העכבר שהופך לנהג המרכבה של כיפה אדומה וסינדרלה.
* **הנס** () – מעצב השיער המלכותי. חקירת מותו עומדת בבסיס הסרט.
* **המלך בובל** () – המלך, אביו של הנסיך גילברט.
* **רמי** () – אהובתו של הנסיך שנעלמה, הייתה משרתת, והנסיך חשב שאביו גרם להיעלמותה כיוון שלא אהב את הקשר ביניהם.

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטי 2023
קטגוריה:סרטי בלשים
קטגוריה:סרטי פשע
קטגוריה:סרטי קומדיה
אבו נאסר מנצור

**אבו נסר מנצור בן עלי אבן עיראק אל-ג'אדי** (פרסית:أبو نصر منصور بن علی بن عراق, 970-1036) היה מתמטיקאי ואסטרונום פרסימוסלמי. הוא מוכר בזכות עבודתו עם חוק הסינוס הכדורי כמו כן, חוק הסינוסים (המשמש בגאומטריה ובטריגונומטריה) מיוחס בין היתר לעוד שלשה מדענים אחרים: אבו אל-ופא אל-בוזג'אני, אבו מחמוד ח'וג'נדי ונסיר א-דין א-טוסי. יש חוקרים שאינם כוללים את נאסרדין טוסי בעבודה זו.

אבו נסר מנצור נולד בגילאן שבפרס משערים שהיה נסיך במשפחה השלטת בח'ווארזם, השושלת האפריגית. הוא היה תלמידו של אבו אל-וואפה' אל-בוז'אני ומורהו ועמית חשוב של המתמטיקאי אל-בירוני. יחד, הם היו אחראים לתגליות גדולות במתמטיקה והקדישו יצירות רבות זה לזה.

רוב עבודתו של אבו נסר מנצור התמקדה במתמטיקה, אך חלק מכתביו עסקו באסטרונומיה. במתמטיקה, הוא חיבר כתבים חשובים רבים על טריגונומטריה, אשר עובדו מכתביו של תלמי. הוא גם שימר את כתביו של מנלאוס מאלכסנדריה ועיבד מחדש רבים ממשפטי היוונים.

הוא מת באימפריה של השושלת הע'זנווית (אפגניסטן של ימינו) ליד העיר ע'זני .

## הערות שוליים

## לקריאה נוספת
*  (PDF version)
* ביוגרפיה של מנצור במט-טיוטור ארכיון ההיסטוריה של המתמטיקה של אוניברסיטת סט. אדרוס הסקוטית באנגלית
*  באנגלית

## קישורים חיצוניים
* כתבי יד דיגיטליים פוליו 8A-12A - (ספריית המדינה של ברלין) ספרינגר 1876 (*Risālah fī ṣanʿat al-asṭurlāb bi-al-ṭarīq al-ṣināʿī*)
* 

קטגוריה:מדענים מוסלמים
קטגוריה:אסטרונומים פרסים
קטגוריה:מתמטיקאים פרסים
קטגוריה:נפטרים ב-1036
ג'וניפר היל

**ג'וניפר היל** הוא כפר בקהילה האזרחית קוטיספורד באוקספורדשייר, אנגליה,  דרומית לברקלי בנורת'המפטונשייר השכנה.

ג'וניפר היל קרוי על שם הערער המצוי, *Juniperus communis*, שגדל במקור באזור. בשנת 1754 היו במקום רק שני קוטג'ים, אך במפקד האוכלוסין של 1841 היו בכפר 16 בתי אב, וב-1901 25. הפונדק המקומי, שהוקם בערך ב-1860, נקרא The Fox (השועל).

פלורה תומפסון נולדה בג'וניפר היל ב-1876. היא התבססה על הכפר כאשר תיארה את לארק רייז בטרילוגיית הדרך לקנדלפורד שלה.

## לקריאה נוספת

* 


## הערות שוליים

קטגוריה:אוקספורדשייר
הקולג' למוזיקה של לונדון

**הקולג' למוזיקה של לנדון** (באנגלית:**London College of Music**  **LCM**) הוא בית ספר למוזיקה בלונדון. הוא אחד משמונה בתי ספר נפרדים, היוצרים יחד את אוניברסיטת מערב לונדון.

## היסטוריה
הקולג' נוסד בשנת 1887 והתנהל כקונסרבטוריון עצמאי למוזיקה, ששכן ברחוב גרייט מלבורו במרכז לונדון עד 1991. אז עבר הקולג' לאילינג והיה לחלק מן הפוליטכניק של מערב לונדון (שהיה לאוניברסיטת עמק התמז וב-2011 שינה את שמו לאוניברסיטה של מערב לונדון.)

ב-1996 הקימה אוניברסיטת עמק התמז בית ספר בשם הקולג' של לונדון למוזיקה ותקשורת, שכלל את הקולג' למוזיקה ומגוון של תחומים הנוגעים לתקשורת, כגון טכנולוגיית מוזיקה, רדיו, עיתונאות ושאר אמנויות יצירתיות ודיגיטליות. ב-2005 שונה השם LCM לפקולטה לאמנויות, עם נושאים קשורי-אמנות, בניהול המחלקה למוזיקה. מאז מרץ 2007 חזרה המחלקה למוזיקה לפעול תחת השם הקולג' למוזיקה של לונדון.

מנהלים קודמים של הקולג' כוללים את ויליאם לויד ובר (אביהם של המלחין והאמרגן של תיאטרון מוזיקה אנדרו לויד ובר והצ'לן, המנצח והמחנך למוזיקה הבריטי ג'וליאן לויד ובר; המלחין והפסנתרן ג'ון מקייב ופרופסור קולין לוסון (שקיבל עליו את משרות הדיקן של LCM וסגן נשיא בפועל של אוניברסיטת אילינג בשנת 2002, והמשיך שם עד למינויו למנהל הקולג' המלכותי למוזיקה בקנסינגטון ב-2005). בראש קתדרת ההלחנה והמחקר עומד המלחין פרנסיס פוט, הנודע בעיקר כמלחין מוזיקת קודש כוראלית ויצירות לעוגב. יצירותיו מבוצעות בכארבעים מדינות ברחבי העולם.

פרופסורים אורחים בקולג' כוללים את גאי וולפנדן, ניק אינגמן וכן (לאחר פרישתו מתפקיד המנהל) ג'ון מקייב. בתוכנית ארוכה ומצליחה של "סדנאות מלחינים" השתתפו סטיבן מונטגיו, ג'ונתן דוב, ג'ודית וייר, דייוויד סוור, ג'ודית בינגהם, דירדרה גריבין ועוד. כיתות אמן לפסנתר ניתנו על ידי מרטינו טירימו, ג'ון ליל, הווארד שלי ועוד אמנים בולטים בתחומם.

## קישורים חיצוניים
* 
* הקולג' למוזיקה של לונדון, באתר יוטיוב

קטגוריה:לונדון: בתי ספר למוזיקה
רוזלין לנדור

**רוזלין לנדור** (נולדה ב-7 באוקטובר 1958) היא שחקנית קולנוע, טלוויזיה ובמה אנגליה וקריינית ספרי אודיו.

## חיים מוקדמים
לנדור נולדה בשנת 1958 בהמפסטד, לונדון, בת לשחקן האנגלי ומגיש הרדיו ניל לנדור, ולאם אירית. לנדור למדה בבית הספר המלכותי לבלט בריצ'מונד ובבית הספר לבנות טולוורת' בסארי.

היא החלה את הקריירה שלה כשחקנית ילדה בסרטים בשנות השישים המוקדמות והשבעים המאוחרות של המאה העשרים. בגיל 9 שיחקה בסרטה הראשון מסדרת "האמר הורור", The Devil Rides Out (1968).

## קריירה
לנדור הופיעה בג'יין אייר (1970), כשגילמה את הלן ברנס, לצד סוזנה יורק שגילמה את ג'יין אייר הבוגרת. היא השתתפה בסרט The Amazing Mr. Blunden (1972), המבוסס על הספר The Ghosts מאת אנטוניה ברבר, והופיעה לצד ריצ'רד ברטון ואליזבת טיילור בסרט הטלוויזיה Divorce His, Divorce Hers (1973). היא הופיעה רבות בטלוויזיה הבריטית והאמריקאית במהלך שנות ה-80. תפקידיה כללו את אליסון ב-Hamer House of Horror : Guardian Of The Abyss (1980), פולי המפטון בהפקה של Thames Television, Love in a Cold Climate, פיונה אולוויז בארבעה פרקים של Rumpole of the Bailey (1983) ופרו סטנדפאסט ב-CATS Eyes (1985). היא שיחקה את גווינבר בסרט הטלוויזיה ארתור המלך (1985), ואת הלן סטונר בעיבוד הטלוויזיה של גרנדה לסיפור הקצר של שרלוק הולמס " The Speckled Band " (הסרט המנומר), יחד עם ג'רמי ברט.

תפקידיה בתיאטרון כללו את סורל ב-Hay Fever מאת נואל קווארד בווסט אנד של לונדון ב-1984 עם פנלופי קית' ומורי ווטסון, ואת ריינה בתיאטרון היימרקט בלסטר, בהצגה של ג'ורג' ברנרד שוArms and the Man, לצידו של מלקולם סינקלייר.

בארצות הברית, לנדור התארחה בטלוויזיה במסע בין כוכבים: הדור הבא (בפרק " במעלה הסולם הארוך " משנת 1989), במאטלוק ובהאנטר. היא שיחקה את התפקיד הראשי של תלמה מורגן קונברס במיני-סדרה גלוריה הקטנה...שמחה לבסוף (1982) ואת בריט בסרט "השפעה רעה" מ-1990 לצידם של רוב לאו וג'יימס ספיידר.

כקריינית, לנדור הקריאה ספרים רבים, כולל כמעט את כל ספרי סדרת ברידג'רטון מאת ג'וליה קווין.

## חיים אישיים
לנדור עברה לחוף המערבי של ארצות הברית במחצית השנייה של שנות ה-80. יש לה שתי בנות והיא גרה כיום בלונדון. היא ממשיכה בקריירה שלה, כולל דיבוב עבור דיסני וספרי אודיו עבור Random House כקריינית.

## סרטים עלילתיים
* השטן רוכב החוצה (1968)
* ג'יין אייר (1970)
* מר בלונדן המופלא (1972)
* הגירושים שלו, הגירושים שלה (1973)
* גלוריה הקטנה... לבסוף שמחה (1982)
* ארתור המלך (1985)
* השפעה רעה (1990)
* Dirge of Cerberus: Final Fantasy VII (2006)

## קישורים חיצוניים

* The Amazing Mr Blunden: Interview Rosalyn Landor
* רוזלין לנדור באודיבל

## הערות שוליים

קטגוריה:מדבבות אנגליות
קטגוריה:שחקניות ילדות אנגליות
קטגוריה:בריטיות שנולדו ב-1958
קטגוריה:אנגלים שנולדו ב-1958
פרסי האקדמיה לטלוויזיה לשנת 2023

**פרסי האקדמיה לטלוויזיה לשנת 2023** הוא טקס בו הוענקו פרסי האקדמיה הישראלית לטלוויזיה בתחום היצירה הטלוויזיונית בישראל.

במקור, טקס חגיגי להענקת פרסים לצוותי ההפקה והטכניים היה אמור להתקיים ב-17 במאי 2024 והטקס המרכזי ב-20 במאי של אותה שנה, אולם, עקב מלחמת חרבות ברזל הטקס התקיים ב-17 במאי בנוכחות הזוכים בלבד.

## זוכים ומועמדים
מספר שיא של 103 סדרות ותוכניות הוגשו לתחרות. סדרות ילדים ונוער בתחום הדרמה והקומדיה נכללו השנה בקטגוריות. עקב מלחמת חרבות ברזל, רוב לוח השידורים הוסב לסיקור חדשותי, מה שהוביל את האקדמיה להתאים את תוכן הטקס בהתאם. הפרס בקטגוריית תוכנית התחקירים יתמקד בחקירת סיקור המלחמה, כשהפרס יוענק לתחקיר הטוב ביותר בסיקור מלחמה במסגרת תוכנית. פרסי הוקרה מיוחדים יוענקו לכתבי חדשות של מחוז דרום וצפון שדיווחו בזמן אמת תוך סיכון חייהם.

### תוכניות וסדרות

### משחק

### בימוי

### תסריט

### יצירה נוספת

## שיאני מועמדויות
### לפי תוכנית

## שיאני זכיות
**לפי תוכנית:**

## הערות שוליים

2023
קטגוריה:2023 בישראל
גילת קול

**גילת קול** (נולדה ב-1983) היא פרופסור חבר למדעי המחשב באוניברסיטת פרינסטון. מחקרה של קול מתמקד בתורת המידע ותורת החישוביות.

## ביוגרפיה
### תחילת חייה
קול נולדה ב-1983 וגדלה בחולון. היא מספרת שגדלה "בשכונה קשה לצד ארבעה אחים קטנים", ולמשפחתה לא היה כסף לממן את לימודיה האקדמיים. בגיל 14 קול קיבלה מלגה והחלה ללמוד מדעי המחשב באוניברסיטה הפתוחה. היא סיימה את התואר בהצטיינות יתרה במקביל ללימודי תיכון.

קול שירתה כמהנדסת תוכנה במשרד ראש הממשלה.

### קריירה אקדמית
למדה תואר שני בקריפטוגרפיה ותורת המשחקים בהנחיית פרופ' מוני נאור ממכון ויצמן למדע.

המשיכה ללימודי דוקטורט במכון ויצמן, אותם סיימה ב-2013. כותרת תזת הדוקטורט היא "*New directions in probabilistic proofs and interactive communication*", והיא נכתבה בהנחיית פרופסור אירית דינור.

ביצעה פוסט-דוקטורט במכון למחקר מתקדם באוניברסיטת פרינסטון. כיום פרופסור חבר במחלקה למדעי המחשב באוניברסיטת פרינסטון.

## מחקר
מחקריה של קול מתמקדים בתורת המידע ותורת החישוביות.

רבים ממחקריה עוסקים בתורת המידע האינטראקטיבית. בעוד שתורת המידע הקלאסית חוקרת תקשורת חד-כיוונית, תורת המידע האינטראקטיבית חוקרת תקשורת בין מספר מרובה של צדדים שיכולים להשפיע זה על זה ולבצע אדפטציות במהלך התקשורת. מודל זה אמור לדמות טוב יותר את התקשורת שמבוצעת במערכות תקשורת מודרניות. תחום המחקר יוכל לשפר יעילות ואמינות של פרוטוקולי תקשורת. קול פרסמה מחקרים על דחיסת נתונים אינטראקטיבית ותיקון שגיאות אינטראקטיבי.

בנוסף, קול פרסמה מעט מאמרים על קריפטגורפיה. ב-2022 פרסמה מאמר (עם אביב ביק ורותם אושמן) על הוכחה באפס ידע באופן מבוזר. מאמריה המצוטטים ביותר הם 2 מאמרים מ-2008 המנתחים בעיות יסוד בקריפטוגרפיה באמצעות תורת המשחקים.

## קישורים חיצוניים
 

* שירים של גילת קול, במסגרת "שירת המדע" של מכון ויצמן

## הערות שוליים

קטגוריה:מדעני מחשב ישראלים
קטגוריה:מדעניות מחשב ישראליות
קטגוריה:סגל אוניברסיטת פרינסטון
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרי האוניברסיטה הפתוחה
קטגוריה:בוגרות האוניברסיטה הפתוחה
קטגוריה:בעלי תואר דוקטור ממכון ויצמן למדע
קטגוריה:בעלות תואר דוקטור ממכון ויצמן למדע
קטגוריה:ישראליות שנולדו ב-1983
קטגוריה:ישראלים שנולדו ב-1983
קטגוריה:בוגרות מכון ויצמן למדע
אנתוסאי

ה**אָנְתוֹסַאִי** (ביוונית עתיקה: **Ανθούσαι**, "פרח, פריחה") הן נימפות של פרחים במיתולוגיה היוונית. הן תוארו כבעלות שיער שדומה לפרחי יקינתון.

קבוצת נימפות זו מזוהה לעיתים גם עם הנאיאדות, האוקיינידות, האפימליאדות והליימקידות.

הנימפה ליריופה  שנאנסה על ידי אל הנהר קפיסוס והולידה את נרקיסוס מזוהה לעיתים כאנתוסאידה.

## הערות שוליים

קטגוריה:נימפות
אונייגין (סרט, 2024)

**אוֹניֶיגין** (ברוסית: **Онегин**) הוא סרט קולנוע רוסי מסוגת הדרמה ההיסטורית משנת 2024, בבימויו של סאריק אנדראסיאן המבוסס על הרומן "יבגני אונייגין" מאת אלכסנדר פושקין. הסרט יצא לאקרנים ב-7 במרץ 2024.

## עלילה
יבגני אונייגין מפונק מההנאות של העיר הגדולה: נשפים, קבלות פנים, בכורות בתיאטרון ובידור לרוב, אבל הוא עייף מחיי החברה האלה. כשנודע לו על מחלתו של דודו, המתגורר בכפר, הוא רואה בכך הזדמנות להתרחק מהחברה המשעממת שלו. בהגיעו לאחוזה בפרברים, אונייגין מגלה שדודו נפטר. הוא לא מאוד מוטרד ממותו של קרוב המשפחה, כי מצבו הכלכלי של יבגני גרוע ולדוד שלו לא היו יורשים אחרים. אונייגין נמנע מתקשורת עם שכניו, אשר עד מהרה מתחילים להחשיב אותו כאקסצנטרי. הוא חי לבדו עד שלנסקי הצעיר והנלהב, שאך חזר מנסיעה מחוץ למדינה, מופיע באחוזה שכנה. לנסקי מציג את יבגני לאחיותיו טטיאנה ואולגה לארינה ומתחיל סיפור אהבה גדול מהחיים.

## שחקנים ודמויות
*ויקטור דוברונראבוב — יבגני אונייגין
*דניס פריטקוב — ולדימיר לנסקי
*יליזבטה מוריאק — טטיאנה לארינה
*טטיאנה סאבינובה — אולגה לארינה
*ולדימיר ודוביצ'נקוב — דמות המספר

## הפקה
הבמאי לא רצה להשתמש במספר רב של אפקטים מיוחדים, ולכן החליט להפוך את הצילומים לאמיתיים ככל האפשר ולהעביר אותם למקומות שבהם פושקין עצמו ביקר בפועל. הצילומים התרחשו במהלך שנת 2023 במוסקבה ובסנט פטרסבורג, במקומות כמו גשר פבצ'סקי, אחוזת סוחנובו וארמון גטצ'ינה הגדול.

## קישורים חיצוניים

## הערות שוליים

קטגוריה:סרטי דרמה היסטורית
קטגוריה:סרטים לפי ספרי אלכסנדר פושקין
קטגוריה:סרטים רוסיים מבוססי ספרים
קטגוריה:סרטי 2024
קטגוריה:סרטים ברוסית
קטגוריה:האימפריה הרוסית בתרבות
אוניות מחופות שריון מסדרת טרפלגר

שתי ה**אוניות מחופות שריון מסדרת טרפלגר** של הצי המלכותי הבריטי היו אוניות מחופות שריון מסוף המאה ה-19. שתיהן נקראו על שם קרבות ימיים שבהם ניצחו הבריטים במהלך מלחמות נפוליאון בפיקודו של אדמירל נלסון. שתי האוניות נקראו אה"מ נייל ואה"מ טרפלגר.

## תכנון
ימין|ממוזער|350x350 פיקסלים|
בניית האוניות החלה בשנת 1886, לאחר שתוכננו על ידי ויליאם הנרי וייט כגרסאות משופרות של סדרת אדמירל, בעלות הדחק גדול יותר כדי לאפשר הגנה משופרת. עם זאת הוחלט לוותר על חגורת שריון מלאה לטובת חגורה חלקית באמצע האונייה עבה יותר.

במקור נועדו האוניות לכלול חימוש משני של שמונה תותחי 5 אינץ' אולם החימוש שונה לשישה תותחים מהירי ירי 4.7 אינץ' לשימוש נגד סירות טורפדו תוקפות, מה שהוביל לעלייה במשקל של 60 טון, בין השאר בשל כמות התחמושת המוגברת שנשאה האונייה עבורם. היה זה אחד השינויים שהובילו לכך שהאוניות היו עם משקל עודף של 600 טון, מה שגרם לשוקע נוסף בגובה של 1 רגל.

אוניות הסדרה היו אוניות המלחמה עם בולט נמוך הכמעט אחרונות שנבנו עבור הצי המלכותי. עיצוב זה היה מועדף במשך מספר שנים משום שהקטין את שטח המטרה שהאוניות הציגו לתותחי האויב בקרב, ומכיוון ששטח הגוף הקטן יותר איפשר שריון עבה יותר. עם זאת, בשל העובדה שהיה להן בולט של כ-15 רגל בלבד, כלי השיט לא היו מסוגלים להתמודד עם ים סוער מאוד. הבעיה נפתרה במקצת על ידי כך שהאוניות מילאו את רוב שירותם הפעיל בים התיכון הרגוע יחסית.

כאשר הן נבנו, משקיפים רבים העריכו יתר על המידה את פגיעותן של אוניות גדולות לטורפדות ואת חוסר היכולת להימנע מהן, מה שגרם להם להאמין שספינות מלחמה גדולות יוחלפו בהכרח בספינות קטנות יותר, פגיעות פחות ופחות יקרות. לדוגמה, ג'ון היברט, המזכיר הפרלמנטרי של האדמירליות, אמר לפרלמנט במרץ 1886: "אני חושב שאני יכול לומר בבטחה ששתי האוניות מחופות שריון הגדולות הללו יהיו ככל הנראה האחרונות מטיפוס זה שייבנו אי פעם במדינה זו או כל מדינה אחרת. בצרפת מפסיקים את הבנייה של אוניות מחופות שריון גדולות".

## אוניות הסדרה

## קישורים חיצוניים

קטגוריה:אוניות מערכה בריטיות
קטגוריה:סדרות של אוניות מערכה
פסטיבל הסרטים אל-ארד

**פסטיבל הסרטים אל-ארד** הוא פסטיבל קולנוע בין-לאומי של סרטים אודות התרבות והאמנות הפלסטינית. הפסטיבל מתקיים משנת 2002 מדי שנה בקליארי, סרדיניה, ומאורגן על ידי "ארגון הידידות סרדיניה-פלסטין".

אחת מהאורחות הקבועות בפסטיבל הסרטים היא מוניקה מאורר, במאית גרמניה שיצרה בשנות השבעים מספר סרטים תיעודיים על התפתחות הלאומיות הפלסטינית.

## היסטוריה
פסטיבל הסרטים אל-ארד נערך לראשונה בקליארי בשנת 2002, ונועד לתת ביטוי אמנותי לזכות להגדרה עצמית של הפלסטינים. במהלך השנים הפך לפסטיבל קולנוע בין-לאומי פופולרי המושך אליו חובבי קולנוע רבים. משנת 2009 נערך הפסטיבל בתיאטרון מאסימו.

בפסטיבל מחולקים מספר פרסי קולנוע, בהם הסרט התיעודי הטוב ביותר, הסרט התיעודי הקצר הטוב ביותר, הסרט הטוב ביותר על נושאים פלסטיניים, ופרס הבמאי החדש. חבר השופטים מונה יוצרים מתחום הקולנוע. בשנת 2024 הפסטיבל נערך מ-21 עד 25 בפברואר.

בין הזוכים נמנית האמנית אמילי ג'אסיר, שסרטה "מכתב לחבר" זכה בשנת 2022 בפרס הסרט הטוב ביותר על נושאים פלסטיניים.

## קישורים חיצוניים

* 

## הערות שוליים

אל-ארד
קטגוריה:סרדיניה
קטגוריה:תרבות פלסטינית